open-index/open-wikipedia-markdown huggingface dataset:
ზემო რენეს ეკლესია

**ზემო რენეს ეკლესია** – ეკლესია კასპის მუნიციპალიტეტის სოფელ სოფელ ზემო რენეს სამხრეთით, 1,5 კილომეტრზე, სასაფლაოზე. თარიღდება ფეოდალური ხანით. 

ეკლესია დარბაზულია (სიგანე 4,4 მ), ნაგებია ზედაპირმოსწორებული ქვიშაქვით. ძალიან დაზიანებულია. შემორჩენილია მხოლოდ აღმოსავლეთ ნაწილი, ხოლო დასავლეთ ნაწილის გეგმის კონტური არ გაირჩევა. ნახევარწრიული აფსიდის ღერძზე გაჭრილია შიგნიდან თაღოვანი სარკმელი. მის ორივე მხარეს სწორკუთხა ნიშებია.

## ლიტერატურა
კატეგორია:კასპის მუნიციპალიტეტის ტაძრები
თოიძეანთ კოშკი

300px|მინი
**თოიძეანთ კოშკი** – კოშკი კასპის მუნიციპალიტეტის სოფელ ზემო ჩოჩეთის თოიძეანთ უბანში. თარიღდება XIV-XV საუკუნეებით. დაზიანებულია, ზედა ნაწილი ჩამონგრეულია. 

კოშკი (8,2 X 7,4 მ) საბრძოლოა. მისი კედლები ზემოთკენ ვიწროვდება, წიბოები მომრგვალებულია, ნაგებია ნატეხი ქვით. შესასვლელი მეორე სართულის დასავლეთ კედელშია. სართულები ერთმანეთს სართულშუა გადახურვაში დატანებული ხვრელებით უკავშირდებოდა. შემორჩენილია სართულშუა გადახურვის ხის კოჭები. მესამე სართულის ოთხივე კედელში ორ-ორი წყვილი სათოფურია.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5. თბ., 1990.

კატეგორია:კასპის მუნიციპალიტეტის კოშკები
ოსეფაანთ კოშკი

**ოსეფაანთ კოშკი** — კოშკი კასპის მუნიციპალიტეტის სოფელ ზემო ჩოჩეთის ოსეფაანთ უბანში. თარიღდება გვიანდელი ფეოდალური ხანით. 

კოშკი გეგმით სწორკუთხაა (8,3 X 7,3 მ), ნაგებია რიყის ქვით. შენობა დაზიანებულია: შემორჩენილია ორი სართული და მესამე სართულის ქვედა ნაწილი. კოშკის შესასვლელი სამხრეთით, მეორე სართულის დასავლეთ კუთხეშია.  პირველი სართული მეორეს დასავლეთ კედელში დატანებული კიბით უკავშირდებოდა. მეორე სართულს ხის კოჭებზე მოწყობილი გადახურვა ჰქონია. ამ სართულზე კედლის სისქის შესამცირებლად დიდი ზომის ნიშებია დატანებული. ნიშების უმეტესობა თაღოვანია და თითოეული სამ-სამი სათოფურითაა აღჭურვილი. ჩრდილოეთ კედელში ბუხარია. მეორე სართული მესამეს სამხრეთ კედელში დატანებული კიბით უკავშირდება.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5. თბ., 1990.

კატეგორია:კასპის მუნიციპალიტეტის კოშკები
რატატუი (ფილმი)

**„რატატუი“** (, ; , ) — 2007 წლის კომპიუტერული ანიმაციური ფილმი, შექმნილი კინოსტუდია Pixar-ის მიერ და რეალიზებული Walt Disney Pictures-ის მიერ. ფილმი არის Pixar-ის მერვე ანიმაციური ნამუშევარი, რომლის რეჟისორია ბრედ ბერდი, რომელმაც ამ ადგილზე ჩაანაცვლა იან ფინკავა, 2005 წელს მისი წასვლის შემდეგ. ფილმის სათაური მომდინარეობს ფრანგული კერძიდან, თან აგრეთვე გააჩნია მსგავსება მთავარი პერსონაჟის სახეობასთან ინგლისურ ენაზე.

სიუჟეტი მოგვითხრობს ვირთხის, სახელად რემის შესახებ, რომელიც ოცნებობს რესტორნის შეფ-მზარეულობაზე და ცდილობს, რომ ოცნებას მიაღწიოს პარიზის ერთ-ერთი რესტორნის დამლაგებელთან ერთად. სურათის პრემიერა გაიმართა 2007 წლის 29 ივნისს აშშ-ში. ფილმმა წარმატებას მიაღწია კინოგაქირავებაში და დადებითი შეფასებებიც დაიმსახურა. ოსკარის მე-80 დაჯილდოებაზე ფილმი ნომინირებული იყო ხუთ ნომინაციაზე, რომელთაგან ოსკარის აღება მხოლოდ საუკეთესო ანიმაციური ფილმის ნომინაციაში მოახერხა.

## სქოლიო 
კატეგორია:2007 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:პიქსარის ანიმაციური ფილმები
როკე საენს პენია

**როკე საენს პენია** (; დ. 19 მარტი, 1851, ბუენოს-აირესი — გ. 9 აგვისტო, 1914, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1910–1914 წლებში. თანამდებობა ეკავა 1910 წლის 12 ოქტომბრიდან 1914 წლის 9 აგვისტომდე, მის გარდაცვალებამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* [როკე საენს პენია 1910-1914.](http://www.todo-argentina.net/historia/gen80/SaenzPena(1910-1916)/index.html)

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 19 მარტი
კატეგორია:დაბადებული 1851
კატეგორია:გარდაცვლილი 9 აგვისტო
კატეგორია:გარდაცვლილი 1914
კატეგორია:ბუენოს-აირესში დაბადებულები
კატეგორია:თანამდებობაზე გარდაცვლილი პრეზიდენტები
ქისტაურის სამაროვანი

**ქისტაურის სამაროვანი** — არქეოლოგიური ძეგლი ახმეტის მუნიციპალიტეტის სოფელ ქისტაურის სამხრეთით. თარიღდება II-I ათასწლეულების მიჯნით. 

1965 წელს ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის კახეთის არქეოლოგიურმა ექსპედიციამ (ხელმძღვანელი კიაზო ფიცხელაური) შეისწავლა 19 სამარხი. ორმოსამარხებში მიცვალებულები დაკრძალული იყვნენ ხელფეხმოხრილი, მამაკაცები მარჯვენა, ქალები კი მარცხენა მხარეს. სამარხებში აღმოჩნდა ჩარხზე დამზადებული თიხის ჭურჭელი (დერგი, თასი, ქოთნები, ლანგარი), ბრინჯაოს მასრაშეკრული შუბისპირი, ბრინჯაოს სამაჯურები და სარდიონის მძივები. 

მოპოვებული მასალა ინახება თელავის მუზეუმში. 

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 2. თბ., 2004.
* ფიცხელაური კ., აღმოსავლეთ საქართველოს ტომთა ისტორიის ძირითადი პრობლემები (ძვ. წ. XV-VII სს.), თბ. 1973. 

კატეგორია:ახმეტის მუნიციპალიტეტის არქეოლოგიური ძეგლები
მარსელო ტორკუატო დე ალვეარი

**მარსელო ტორკუატო დე ალვეარი** (; დ. 4 ოქტომბერი, 1868, ბუენოს-აირესი — გ. 23 აპრილი, 1942) — არგენტინელი პოლიტიკოსი. არგენტინის კონფედერაციის პრეზიდენტი 1922–1928 წლებში. თანამდებობა ეკავა 1922 წლის 12 ოქტომბრიდან 1928 წლის 11 ოქტომბრამდე.

დაქორწინდა საოპერო მომღერალ რეჟინა პასინიზე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
*ენციკლოპედია - მარსელო ტორკუატო დე ალვეარი (ესპანური) 
* მარსელო ტორკუატო დე ალვეარის ბიოგრაფია ენციკლოპედია ბრიტანიკაში

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 4 ოქტომბერი
კატეგორია:დაბადებული 1868
კატეგორია:გარდაცვლილი 23 აპრილი
კატეგორია:გარდაცვლილი 1942
კატეგორია:ბუენოს-აირესში დაბადებულები
ხოსე ფელიქს ურიბურუ

**ხოსე ფელიქს ურიბურუ** (; დ. 20 ივლისი, 1868, სალტის პროვინცია — გ. 29 აპრილი, 1932, პარიზი, საფრანგეთი) — არგენტინელი გენერალი და პოლიტიკოსი. არგენტინის პირველი დე-ფაქტო პრეზიდენტი. თანამდებობა ეკავა 1928 წლის 6 სექტემბრიდან 1930 წლის 19 თებერვლამდე.

ქვეყნის ყოფილი პრეზიდენტი ხოსე ევარისტო ურიბურუ მისი ბიძა იყო.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* ხოსე ფელიქს ურიბურუ 
* ხოსე ფელიქს ურიბურუ (1930-1932)

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 20 ივლისი
კატეგორია:დაბადებული 1868
კატეგორია:გარდაცვლილი     29 აპრილი
კატეგორია:გარდაცვლილი 1932
კატეგორია:ლიდერები რომლებმაც ძალაუფლება ხელში აიღეს პუტჩით
აგუსტინ პედრო ხუსტო

**აგუსტინ პედრო ხუსტო** (; დ. 26 თებერვალი, 1876, ენტრე-რიოსის პროვინცია — გ. 11 იანვარი, 1943, ბუენოს-აირესი) – არგენტინელი გენერალი, დიპლომატი და პოლიტიკოსი. არგენტინის პრეზიდენტი 1932-1938 წლებში. თანამდებობა ეკავა 1932 წლის 20 თებერვლიდან 1938 წლის 19 თებერვლამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში 
* აგუსტინ პედრო ხუსტო ბრიტანიკაში

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 26 თებერვალი
კატეგორია:დაბადებული 1876
კატეგორია:გარდაცვლილი 11 იანვარი
კატეგორია:გარდაცვლილი 1943
არგენტინული პესო

**არგენტინული პესო** — არგენტინის ამჟამინდელი ვალუტა. მისი ISO 4217 კოდია **ARS**. ერთი პესო იყოფა 100 სენტავოდ. არგენტინის რამდენიმე ძველი ვალუტის სახელიც სწორედ პესო იყო. რაც შეეხება სხვა ვალუტებთან მიმართებას, 2002-2008 წლებში 3 პესო 1 აშშ დოლარს უდრიდა, ხოლო 2010 წელს 4 პესო — 1 აშშ დოლარი. 2018 წლიდან დაიწყო არგენტინული პესოს აშშ დოლართან კურსის მკვეთრი დაცემა. 2020 წლის 2 აპრილის მდგომარეობით 1 აშშ დოლარი 64 პესოს უდრიდა.

ამჟამად მიმოქცევაშია პესოს 10; 20; 50; 200; 100; 500 და 1000 ნომინალიანი ბანკნოტები, ხოლო რაც შეეხება მონეტებს 10; 25; 50 სენტავოსა და 1  და 2 პესოს ნომინალები. 

## რესურსები ინტერნეტში
*  არგენტინის ბანკნოტები
*  Base de datos de Rodolfo Frank - El valor de la moneda
* არგენტინული ისტორიული და თანამედროვე მონეტების ფოტოები
* არგენტინის ცენტრალური ბანკი
*   არგენტინული პესო

## სქოლიო
კატეგორია:ბრუნვაში არსებული ვალუტები
კატეგორია:არგენტინა
არგენტინის ვულკანების სია

[მინი|250პქ|[ანტოფაგასტა-დე-ლა-სიერა]]
[მინი|250პქ|[ანტოფალია]]
[მინი|250პქ|[კოპაუე]]
[მინი|250პქ|[ინკაუასი]]
[მინი|250პქ|[ლანინი (ვულკანი)|ლანინი]]
[მინი|250პქ|[ტრონადორი]]
**მოცემულია არგენტინის მოქმედი და ჩამქრალი ვულკანების სია:**

## იხილეთ აგრეთვე
*ჩილეს ვულკანების სია
*ბოლივიის ვულკანების სია

## რესურსები ინტერნეტში
* Volcanoes of the World » Volcanoes of South America » Volcano List 
* Volcanoes of Argentina - John Seach

კატეგორია:არგენტინის გეოგრაფია
კატეგორია:არგენტინის ვულკანები
ძველი ინდოეთის სულიერი სამყარო

## ინდოელთა რელიგიური წარმოდგენები 
უძველეს ხანაში ინდოელები აღმერთებდნენ ბუნების ძალებს. მათ ჰყავდათ მიწისა და ცის, ცეცხლისა და ჭექა-ქუხილის, მზისა და ქარის ბოროტი და კეთილი ღმერთები. ინდოელებმა მრავალი ღმერთიდან ერთი, ყველაზე უძველესი და უძლიერესი-ბრაჰმა გამოყვეს. ინდოელთა წარმოდგენით, ბრაჰმამ ქვეყნის მოსახლეობა ოთხ ძირითად ნაწილად-ვარნად დაყო. პირველ ვარნას ქურუმები შეადგენდნენ. მეორე ვარნა მეომრებსა და მოხელეებს აერთიანებდა. მიწათმოქმედნი, მესაქონლეები, ხელოსნები ვაჭრები მესამე ვარნას წარმოქმნიდნენ, ხოლო მეოთხე ვარნა დაპყრობილი ტომებისა და უთვისტომოებისგან შედგებოდა.ვარნებს შორის რაიმე ნათესაურ კავშირს ან ერთი ვარნიდან მეორეში გადასვლას ბრაჰმას კანონი სასტიკად კრძალავდა. ადამიანებს, რომლებიც არც ერთ ვარნას არ განეკუთნებოდნენ, მიუკარებლები ეწოდებოდათ. მათი შეხება და შეხედვაც კი შეურაცხყობის ტოლფასად მიიჩნეოდა. ისინი სახელმწიფოში ყველაზე ჭუჭყიან და მძიმე სამუშოს ასრულებდნენ.ქრ.შ-მდე VI საუკუნეში ინდოეთის ერთ-ერთი პატარა სამეფოს უფლისწულმა გაუტამამ, თქმულების მიხედვით, მიატოვა ოჯახი ცალკე განდგომილი ცხოვრება დაიწყო. მან ხანგრძლივი ფიქრისა და განსჯის, თავის თავში ჩაღრმავების შედეგად, შეიცნო ჭეშმარიტება. იგი გახდა ბუდა ანუ „გასხივოსნებული“. გაუტამამ ახალი რელიგიის ბუდიზმის ქადაგება დაიწყო. ბუდიზმი უარყოფდა ინდოეთის ვარნებად დაყოფას და ყოველგვარ ძალადობას. ამ მოძღვრების თანახმად, სიკვდილის შემდეგ ადამიანის სული სხვა ცოცხალ არსებაში (ცხოველში, ფრინველში, მწერში, მცენარეში ან ისევ ადამიანში) გადასახლდება.

## ლიტერატურა და მეცნიერება ძველ ინდოეთში 
ქრ.შ-მდე V–VI საუკუნეებში ბრაჰმანებმა ლიტერატურული ენა სანსკრიტი და მისი შესატყვისი გრამატიკაც შექმნეს. ინდოელმა მეცნიერებმა, მსოფლიოში პირველებმა გამოთქვეს მოსაზრება, რომ დედამიწას აქვს სფეროს ფორმა და ბრუნავს თავისი ღერძის გარშემო. ჯერ კიდევ დრავიდების ხანაში ინდოელმა მეცნიერებმა ნულის მნიშვნელობა შემოიღეს. ნულის დახმარებით ერთიდა იგივე ციფრი ათეულის, ასეულის და ა.შ. რიცხვის აღმნიშვნელი შეიძლება ყოფილიყო. ინდოელთა ეს გამოგონება მოგვიანებით არაბებმა აზიისა და ევროპის ქვეყნებში გაავრცელეს. ამიტომ მათ არაბული ციფრები ეწოდა. მსოფლიო ცივილიზაციის ძველმა ინდოელებმა თანამედროვე სპორტის ერთ-ერთი სახეობა-ჭადრაკი დაუტოვეს. ეს თამაში უძველესი დროიდან აზიისა და ევროპის ქვეყნებში, მათ შორის საქართველოშიც, დიდი მოწონებით სარგებლობდა.სანსკრიტულ ენაზეა დაწერილი ინდოელთა საყვარელი და საამაყო პოემები: „მაჰაბჰარატა“ და „რამაიანა“. „მაჰაბჰარატაში“ არაჩვეულებრივი სიმძაფრითაა ასახული ორ გვარს შორის ხელისუფლებისათვის ბრძოლის მრავალწლიანი და დაძაბული ისტორია. პოემა „რამაიანა“ მოგვითხრობს უფლისწულ რამას გმირულ ბრძოლებზე თავისუფლებისა და სამართლიანობისთვის. ინდოელი ხალხი შესანიშნავი იგავ-არაკების ავტორიც იყო. ინდოელთა ლიტერატურულ ნაწარმოებებში გამოიხატა ხალხის შეხედულებები ადამიანის როგორც საუკეთესო, ისე მანკიერ თვისებებზე.

კატეგორია:ინდური რელიგიები
არგენტინელები

მინი|250პქ|ცნობილი არგენტინელები
**არგენტინელები** — ხალხი, არგენტინის ძირითადი მოსახლეობა. არგენტინაში მრავალეთნიკური საზოგადოებაა, რადგან აქ შერეულია სხვადასხვა ეთნიკური წარსულის ხალხი. 2001 წლის აღწერის მიხედვით, ქვეყანაში 36 260 130 ადამიანი ცხოვრობდა, ამათგან 1 527 320 მლნ (4,2%) იმყოფებოდა საზღვარგარეთ. 

მოსახლეობის 60%-ზე მეტი იტალიური წარმოშობისაა. სულ, თეთრკანიანი მოსახლეობა შეადგენს მთელი მოსახლეობის 86,4%-ს. 3.5 მლნ არაბული წარმოშობისაა, 600 000 (1,5%) ადგილობრივი წარმოშობის ინდიელია, ძირითადად მაპუჩეს, ვიჩისა და ტობას ხალხი.

დიდი რაოდენობით არგენტინელი ცხოვრობს ესპანეთში, აშშ-ში, პარაგვაიში, ჩილესა და ისრაელში. 

***სახელები:** თვითწოდება — argentinos, ინგლისურად — argentinians.
***საერთო რაოდენობა:** 36 260 130 (2001)
***ენა:** ესპანური (ოფიციალური), იტალიური, კეჩუა.
***მორწმუნეები:** 76,5% კათოლიკეები, 9% პროტესტანტები, 1,2% იეჰოვას მოწმეები, 0,9% მორმონები, 11,3% არარელიგიური

## იხილეთ აგრეთვე
*არგენტინის დემოგრაფია

## რესურსები ინტერნეტში
* არგენტინის მოსახლეობა www.Argentina.gov.ar-ზე  

## სქოლიო
*
კატეგორია:არგენტინის ეთნიკური ჯგუფები
კატეგორია:ეთნიკური ჯგუფები
ადოლფო როდრიგეს საა

**ადოლფო როდრიგეს საა** (; დ. 25 ივლისი, 1947, სან-ლუისი, არგენტინა) – არგენტინელი პერონისტი პოლიტიკოსი. სან-ლუისის პროვინციის გუბერნატორი 1983–2001  წლებში. არგენტინის პრეზიდენტი 2001 წლის 23 დეკემბრიდან 30 დეკემბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში 
*  The Rodriguez Saá Family 
*  Rodríguez Saá's last speech and resignation. 

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  25 ივლისი
კატეგორია:დაბადებული 1947
კატეგორია:ცოცხალი ადამიანები
კარლოს მენემი

**კარლოს საულ მენემი** (; დ. 2 ივლისი, 1930, ანილიაკო — გ. 14 თებერვალი, 2021, ბუენოს-აირესი) – არგენტინელი პერონისტი პოლიტიკოსი. ლა-რიოხის პროვინციის გუბერნატორი 1973–1976 და 1983–1989 წწ. არგენტინის პრეზიდენტი 1989-1999 წლებში. 2005 წლიდან გარდაცვალებამდე იყო არგენტინის სენატის წევრი.

მისი მშობლები იყვნენ არგენტინაში გადასახლებული სირიელი ემიგრანტები.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში 
* Biography and tenure by CIDOB Foundation 
* Launch of new faction (from the BBC)
* Chile declines extradition request (from the BBC)
* Menem arrives on Argentine soil (from the BBC)

## სქოლიო 
კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 1930
კატეგორია:დაბადებული 2 ივლისი
კატეგორია:გარდაცვლილი 14 თებერვალი
კატეგორია:გარდაცვლილი 2021
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ტუნისის რევოლუცია (2010-2011)

thumb|250px|ტუნისის საპროტესტო აქციების სიმბოლო
**ტუნისის რევოლუცია** ასევე **ჟასმინის რევოლუცია** () – საერთო-სახალხო მღელვარება ტუნისში, მიმართული ქვეყნის პრეზიდენტის ზინ ელ-აბიდინ ბენ ალის მმართველობის წინააღმდეგ. ანტისამთავრობო გამოსვლები დაიწყო 2010 წლის 18 დეკემბერს და დასრულდა 2011 წლის 14 იანვარს პრეზიდენტის ქვეყნიდან გაქცევით. რევოლუციურმა გამოსვლებმა დასაბამი მისცა საპროტესტო აქციებს არაბულ სამყაროში.

## რესურსები ინტერნეტში 
* How Facebook Helped Fell the 23-Year-Old-Tunisian Dictatorship and Fuelled the Jasmine Revolution
* Juan Cole: Tunisia Uprising is a Populist Revolution - video report by *Democracy Now!*

## სქოლიო 
კატეგორია:ტუნისის ისტორია
კატეგორია:XXI საუკუნის რევოლუციები
Eat at Home

„**Eat at Home**“ — პოლ და  ლინდა მაკ-კარტნის სინგლი ალბომიდან *Ram*.  იგი არ გამოცემულა ბრიტანეთის ან აშშ-ს ტერიტორიაზე. ჯონ ლენონის თქმით, ეს იყო ერთ-ერთი სიმღერა, რომელსაც მას ამ ალბომზე მოეწონა. ლინდა მაკ-კარტნი სიმღერაში ბექ-ვოკალს ასრულებს.

## სქოლიო
კატეგორია:პოლ მაკ-კარტნის სიმღერები
კატეგორია:1970 წლის სიმღერები
კატეგორია:1971 წლის სინგლები
ბოლესლავ IV

**ბოლესლავ IV ხუჭუჭთმიანი** (; დ. 1120/1121 — გ. 5 იანვარი, 1173) — პოლონეთის მთავარი, პიასტების დინასტიის წარმომადგენელი.

ბოლესლავ III-სა და სალომეა ფონ ბერგ-შელკლიგენის ბერგის ჰერცოგის ქალიშვილის ვაჟიშვილი. დაქორწინებული იყო ნოვგოროდის მთავრის ქალიშვილზე ვერშესლავაზე, შეეძინათ ვაჟი ბოლესლავი, რომელიც მამის სიცოცხლეშივე გარდაიცვალა. ბოლესლავი ძალიან განიცდიდა მემკვიდრის გარდაცვალებას. შემდეგ დაქორწინდა მარიაზე, რომელმაც ასევე ვაჟი — ლეშეკი გაუჩინა, (ლეშეკ მაზოვიელი), და ქალიშვილი, რომელიც ცოლად გაყვა ერთ-ერთ რუს მთავარს.

ბოლესლავ IV მართავდა 1146–1173 წლებში. მან გააძევა თავისი ძმა ვლადისლავი და წარჩინებულთა დახმარებით ხელში ჩაიგდო ქვეყნის მმართველობა. მაგრამ გერმანიის იმპერატორმა ფრიდრიხ ბარბაროსამ აიძულა ძმისთვის დაეთმო სილეზია, რომელიც შეუერთდა გერმანიას.

## ლიტერატურა
* Magdalena Biniaś-Szkopek: *Bolesław IV Kędzierzawy - książę Mazowsza i princeps.* Posen: Wydawnictwo Poznańskie, 2009. ISBN 978-83-7177-603-8.
* D. von Güttner-Sporzyński: *Constructing memory: holy war in the Chronicle of the Poles by Bishop Vincentius of Cracow.* Journal of Medieval History 40 (3), 2014, S. 276–291.
* Borys Paszkiewicz: *O matce Lestka Bolesławica i początkach mennictwa mazowieckiego.* Przegląd Historyczny, vol. 92 (2001), S. 1–14.

## რესურსები ინტერნეტში
* ბოლესლავ IV — ბროკჰაუზისა და ეფრონის ენციკლოპედიური ლექსიკონი

კატეგორია:პიასტები
კატეგორია:პოლონეთის მეფეები
კატეგორია:დაბადებული  1120
კატეგორია:დაბადებული 1121
კატეგორია:გარდაცვლილი 5 იანვარი
კატეგორია:გარდაცვლილი 1173
რაულ ალფონსინი

**რაულ ალფონსინი** (; დ. 12 მარტი, 1927, ბუენოს-აირესი, არგენტინა — გ.  31 მარტი, 2009, ბუენოს-აირესი, არგენტინა) — არგენტინელი პოლიტიკოსი.  არგენტინის პრეზიდენტი 1983–1989 წლებში.  1989 წელს გადადგა თანამდებობიდან.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* Biography by CIDOB Foundation  
* Raúl Alfonsín's Project Syndicate op/eds 
* Krauss, Clifford. "Raúl Alfonsín, Former Argentine Leader, Dies," *The New York Times*, Wednesday, April 1, 2009.
* Obituary by the Associated Press

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 12 მარტი
კატეგორია:დაბადებული 1927
კატეგორია:გარდაცვლილი  31 მარტი
კატეგორია:გარდაცვლილი 2009
მანქანები (ფილმი)

**მანქანები** () — 2006 წლის ამერიკული კომპიუტერული ანიმაციური ფილმი. სურათი არის Pixar/Disney-ის მეშვიდე სრულმეტრაჟიანი ნამუშევარი, რომლის რეჟისორებიც არიან ჟონ ლასეტერი და ჯო რენფტი. ის ასევე არის Pixar-ის ბოლო ფილმი, სანამ მას უოლტ დისნეის კომპანია შეიძენდა. ფილმი მოგვითხრობს სამყაროს შესახებ, რომელიც დასახლებულია მანქანებითა და სხვა სატრანსპორტო საშუალებებით. პერსონაჟებს ახმოვანებენ ოუენ უილსონი, პოლ ნიუმანი, ბონი ჰანტი, ჩიკ მარინი, ჯენიფერ ლევისი, ტონი შალჰუბი, ჯონ რაცენბერგერი, ჯორჯ კარლინი, დენიელ უითნი და მაიკლ კიტონი. ასევე მიხაელ შუმახერი და ჯერემი კლარკსონი (ბრიტანული ვერსია) ახმოვანებენ პერსონაჟებს, რომელთაც მხოლოდ კამეო ეპიზოდები აქვთ. *მანქანები* არის Pixar-ის მეორე ანიმაციური ფილმი, *მწერის ცხოვრების* შემდეგ, რომელშიც არც ერთი პერსონაჟი არაა ადამიანი.

სურათი გამოვიდა 2006 წლის 9 ივნისს აშშ-ში, რასაც მოჰყვა კრიტიკოსების მიერ მისი აღიარება. Rotten Tomatoes-ის მიხედვით მათი 74% ფილმს პოზიტიურად აფასებდა. *მანქანები* იყო ნომინირებული ორ ოსკარზე, მათ შორის საუკეთესო ანიმაციური ფილმის ნომინაციაზე და ასეთივე ნომინაციაში დაიმსახურა ოქროს გლობუსი. DVD დისკებზე ფილმი 2006 წლის 7 ნოემბერს გამოქნდა, მომდევნო წელს კი Blu-Ray-ზე გამოვიდა. ფილმთან დაკავშირებული სხვადასხვა პროდუქტებმა, მათ შორის მანქანების შემცირებული მოდელებმა გაყიდვებში $5 მილიარდი აიღეს, რაც რეკორდულია Pixar/Disney-ის ფილმებს შორის.

ფილმს მოჰყვა 2 გაგრძელება: მანქანები 2, რომელიც 2011 წლის 24 ივნისს გამოვიდა, და მანქანები 3, რომელიც 2017 წლის 16 ივნისს გამოვიდა. 

## სქოლიო 
## რესურსები ინტერნეტში 
კატეგორია:2006 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:პიქსარის ანიმაციური ფილმები
ახშნის მაცხოვრის ეკლესია

მინი|მარჯვნივ|250პქ|ახშნის მაცხოვრის ეკლესიაჯაბა ლაბაძის ფოტო
**ახშნის მაცხოვრის ეკლესია** — ეკლესია ახმეტის მუნიციპალიტეტის სოფელ ახშანის სამხრეთ-აღმოსავლეთით. განეკუთვნება გვიანდელ შუა საუკუნეებს. 

ეკლესია დარბაზულია (7,5X5,8 მ),  ნაგებია რიყის ქვით. კონქი, იატაკი და ლავგარდანი აგურისაა. შესასვლელი ორი აქვს სამხრეთით და დასავლეთით. ორივე კარი გარედან თაღოვანია, შიგნიდან – სწორკუთხა. საკურთხევლის ღრმა აფსიდში ერთი სწორკუთხა სარკმელია. საკურთხევლის ბაქანი წინწამოწეული ამბიონით ერთი საფეხურით მაღლაა აწეული. საკურთხეველი დანარჩენი სივრცისაგან ხის კანკელითაა გამოყოფილი. 

ეკლესიის ფრონტონებზე თითო შეღრმავებული ჯვარია გამოსახული. ეკლესიას აგურის სამსაფეხურიანი ლავგარდანი აქვს, გადახურულია ღარიანი კრამიტით, რომლის სამხრეთის ფერდის შუა ნაწილი ჩანგრეულია.

## ლიტერატურა
კატეგორია:ახმეტის მუნიციპალიტეტის ტაძრები
მაიტრეა

[thumb|ბუდა მაიტრეას 32 მ-იანი ქანდაკება, ნურბას ველი, [ლადაქი, ინდოეთი.]]
**მაიტრეა** (	სანსკ: मैत्रेय მაიტრეჲა; პალი: მეტტეჲა; ბირმ: အရိမေတ္တေယျ Arimeiteiya; ჩინ: 彌勒菩薩 Mílè Púsa; 弥勒菩薩 მიროქუ ბოსაცუ; 미륵보살 მირიკ ბოსალ; მონღ: ᠮᠠᠶᠢᠳᠠᠷᠢ᠂ ᠠᠰᠠᠷᠠᠯᠲᠣ; Майдар, Асралт; Mayidari, Asaraltu; ტიბ: བྱམས་པ་ ვაილი: Byams Pa ჯამ პა; ვიეტ: Di-lặc (Bồ Tát); ტაი: ศรีอรายะ
Sriaraya) ბუდისტურ ესქატოლოგიაში არის ამ სამყაროს მომავლის ბუდა. ზოგ ბუდისტურ ლიტერატურაში, მაგ. ამიტაბჰას სუტრასა და ლოტოსის სუტრაში მოიხსენიება *აჯიტა* ბოდჰისატტვად.

ბუდისტურ ტრადიციაში, მაიტრეა არის ბოდჰისატტვა, რომელიც გაჩნდება დედამიწაზე, უმოკლეს ხანში მიაღწევს სრულ გასხივოსნებას და ასწავლის წმინდა დჰარმას. წმინდა წერილთა თანახმად, მაიტრეა ბუდიზმის დამაარსებელ ისტორიულ ბუდა შაკიამუნის მემკვიდრე იქნება. მაიტრეას მოსვლა ნაწინასწარმეტყველევია ჯამბუდვიპაში, როდესაც დჰარმა დაივიწყება. ის ყველა ბუდისტური სკოლის თერავადას, მაჰაიანასა და ვაჯრაიანას კანონიკურ ლიტერატურაშია და ყველა ბუდისტი აღიარებს, რომ იგი მოვა, როდესაც დედამიწაზე დჰარმას დაივიწყებენ.

## იხილეთ აგრეთვე 
* კალკი
* მაჰდი
* მესია

## რესურსები ინტერნეტში 
* მაიტრეას პროექტი, ქუშინაგარში მაიტრეას გიგანტური ქანდაკების მშენებლობა, ინდოეთი 
* April 2010 Smithsonian Magazine Article 

კატეგორია:ბოდჰისატვები
კატეგორია:ბუდიზმი
არაკარი

**არაკარი** — ფართეკონუსიანი სტრატოვულკანი ჩრდილო-დასავლეთ არგენტინაში,  სალტის პროვინციაში, ჩილეს საზღვართან. მისი კრატერის დიამეტრი 1,5 კმ-ია. აქ მდებარეობს კრატერული ტბაც. ვულკანი მდებარეობს ატაკამის პლატოს კიდეზე, რომელიც თავის მხრივ ატაკამას უდაბნოს აღმოსავლეთით მდებარეობს. არაკარის ერთადერთი აქტივობა დაფიქსირებულია 1993 წლის 28 მარტს, როდესაც კრატერიდან ორთქლი და ფერფლი ამოიფრქვა.

## იხილეთ აგრეთვე
*არგენტინის ვულკანების სია

## რესურსები ინტერნეტში
* სალტის პროვინციის დეტალური რუკა 
* რეგიონის ვულკანების რუკა. არგენტინა-ჩილეს სასაზღვრო მოხსენება 

## სქოლიო
კატეგორია:არგენტინის ვულკანები
ახშნის ელიას ეკლესია

მინი|მარჯვნივ|300პქ|ახშნის ელიას ეკლესიაჯაბა ლაბაძის ფოტო
**ახშნის ელიას ეკლესია** — ეკლესია ახმეტის მუნიციპალიტეტის სოფელ ახშნის სამხრეთით სასაფლაოზე. განეკუთვნება გვიანდელ შუა საუკუნეებს. 

ეკლესია დარბაზულია (9,6X6,3 მ), კედლების ქვედა ნაწილი ნაგებია ძირითადად რიყის ქვით. ზედა ნაწილები კი აგურისა და რიყის ქვის მონაცვლეობით. შესასვლელი ორი აქვს სამხრეთით და დასავლეთით. ორივე კარი თაღოვანია. აღმოსავლეთით ნალისებრიაფსიდის ღერძზე სარკმელია, ასეთივე სარკმელია შენობის სამხრეთის და ცრდილოეთის კედელშიც. საკურთხეველი ხის კანკელითაა გამოყოფილი. ნავის იატაკზე დაგებულია კვადრატული აგური. ეკლესია ცილინდრული კამარითაა გადახურული.

აღმოსავლეთისა და დსავლეთის ფასადებზე თითო შეღრმავებული ჯვარია. ეკლესიას აგურის სამსაფეხურიანი ლავგარდანი აქვს, გადახურულია ღარიანი კრამიტით. 

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 2. თბ., 2004.

კატეგორია:ახმეტის მუნიციპალიტეტის ტაძრები
ნემოს ძიებაში

**ნემოს ძიებაში** () — 2003 წლის ამერიკული კომპიუტერული ანიმაციური ფილმი, შექმნილი პიქსარის ანიმაციური სტუდიის მიერ. ფილმის რეჟისორები არიან ენდრუ სტენტონი და ლი უნკრიხი, სცენარი კი სტენტონს ეკუთვნის. სურათი მოგვითხრობს კლოუნი თევზი მარლინის შესახებ, რომელიც ლურჯ ქირურგ დორისთან ერთად ეძებს შვილს, ნემოს. მთავარ პერსონაჟებს ახმოვანებენ ალბერტ ბრუკსი, ელენ დეჯენერესი და ალექსანდერ გულდი.

ფილმმა დაიმსახურა დადებითი შეფასებები და აიღო ოსკარი საუკეთესო ანიმაციური ფილმისთვის. მისმა შემოსავალმა 868 მილიონი აშშ დოლარი შეადგინა, რითაც 2003 წლის ფილმთა კინოგაქირავების ლიდერთა სიაში მეორე ადგილი დაიკავა, ჩამორჩა რა ფილმს ბეჭდების მბრძანებელი: მეფის დაბრუნება. 2008 წელს ამერიკული კინოს ინსტიტუტმა ყველა დროის საუკეთესო ანამაციურ ფილმების ნუსხაში მას მეათე პოზიცია არგუნა.

## გამხმოვანებლები
* ალბერტ ბრუკსი
* ელენ დეჯენერესი
* ალექსანდერ გულდი
* უილემ დეფო
* ბრედ გარეტი
* ჯო რენფტი
* ელისონ ჯენი
* ვიკი ლევისი
* ოსტინ პენდლეტონი
* სტივენ რუტი
* ჯეფრი რაში
* ნიკოლას ბერდი
* ბარი ჰამფრისი
* ლულუ ებელინგი

## რესურსები ინტერნეტში
*  from Disney
* 
* 
* 
* 
* 
* 
* 
* 

## სქოლიო 
კატეგორია:2003 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:პიქსარის ანიმაციური ფილმები
ანტოფალია

მინი|250პქ|ანტოფალია
**ანტოფალია** — სტრატოვულკანი ჩრდილო-აღმოსავლეთ არგენტინაში, კატამარკის პროვინციაში. მდებარეობს ატაკამას უდაბნოს აღმოსავლეთით მდებარე ატაკამას უდაბური პლატოს კიდეზე. მისი სიმაღლე 6,440 მეტრია. ვულკანის მწვერვალზე აღმოჩენილია ინკების არქიტექტურის ნანგრევები, რაც ადასტურებს, რომ ეს ვულკანი კოლუმბამდელი ცივილიზაციებისთვის ხელმისაწვდომი იყო. 

## იხილეთ აგრეთვე
*არგენტინის ვულკანების სია

## რესურსები ინტერნეტში
* სამხრეთ ამერიკის მნიშვნელოვანი ვულკანების სია და მათი ფოტოები 
* კატამარკის პროვინციის რუკა 
* თანამგზავრული ხედი 
* 6000 მ-ზე მეტი სიმაღლის მწვერვალების სია 

კატეგორია:არგენტინის ვულკანები
ანტოფაგასტა-დე-ლა-სიერა

მინი|250პქ
**ანტოფაგასტა-დე-ლა-სიერა** — ვულკანური ველი არგენტინაში. შემადგენელი ვულკანების მთავარი მახასიათებელია მკვეთრი კონუსი. არეალი მოიცავს არგენტინის პუნას რეგიონის ყველაზე ახალგაზრდა ვულკანებს. მდებარეობს სალარ-დე-ანტოფალიის ვულკანურ ველსა და კერო-გალანის კალდერას შორის. ბევრ მეცნიერს მიაჩნია, რომ ამ ვულკანების ასაკი მხოლოდ რამდენიმე ათასი წელია. ყველაზე მაღალი მწვერვალის სიმაღლე 4,000 მეტრია.

## იხილეთ აგრეთვე
*არგენტინის ვულკანების სია

## რესურსები ინტერნეტში
*ანტოფაგასტა-დე-ლა-სიერა, მსოფლიოს ვულკანიზმის პროგრამა 

კატეგორია:არგენტინის ვულკანები
ჩახლართული (ფილმი)

***ჩახლართული*** (, იგივე „რაპუნცელი“) — Walt Disney Animation Studios-ის 2010 წლის ანიმაციური მუსიკალური ფილმი. ფილმის დისტრიბუტორი იყო Walt Disney Studios Motion Pictures. ფილმი ნაწილობრივ ეფუძნება ძმები გრიმების ზღაპარს „რაპუნცელი“ და არის დისნეის სტუდიების რიგით 50-ე სრულმეტრაჟიანი ანიმაციური ფილმი. მასში პერსონაჟებს ახმოვანებენ მენდი მური, ზაქარია ლევი და დონა მერფი. სიუჟეტის მიხედვით, პრინცესა გრძელი ოქროსფერი თმით გამოკეტილის ციხე-კოშკში. დედის ბრძანების მიუხედავად, იგი მიჰყვება სასიამოვნო ახალგაზრდას, რომელიც უჩვენებს მისთვის მანამდე უცნობ სამყაროს.

ფილმის სახელწოდება თავდაპირველად იყო „რაპუნცელი“, თუმცა შეიცვალა გამოსვლამდე. მას ექვსი წელი ამზადებდნენ, დაახლოებით 260 მილიონი აშშ დოლარის ოდენობის ბიუჯეტით, რის თანახმადაც იგი ყველა დროის ყველაზე ძვირადღირებული სრულმეტრაჟიანი ანიმაციური ფილმიც იყო. მასში გამოიყენება არა მხოლოდ ტრადიციული სამგანზომილებიანი გრაფიკა, არამედ არაფოტოგრაფიული რენდერიც, რაც ქმნის ნახატის სტილს. მუსიკის ავტორია ალან მენკენი.

ფილმის პრემიერა გაიმართა El Capitan Theatre-ში, 2010 წლის 14 ნოემბერს, ხოლო ძირითადი ჩვენებები 24 ნოემბერს დაიწყო. მაყურებლებმა და კრიტიკოსთა დიდმა ნაწილმა იგი დადებითად შეაფასეს. მისმა მსოფლიო შემოსავალმა 591 მილიონი აშშ დოლარი შეადგინა, აქედან 200 მილიონი — აშშ-სა და კანადაში. იგი ნომინირებული იყო ოსკარის რამდენიმე კატეგორიაში, მათ შორის — საუკეთესო ორიგინალურ სიმღერაზე. DVD და Blu-ray დისკებზე იგი 2011 წლის 29 მარტს გამოვიდა. 2012 წელს გამოვიდა მოკლემეტრაჟიანი გაგრძელება „ჩახლართული სამუდამოდ“, ხოლო 2017 წელს — ანიმაციური ტელესერიალი.

## რესურსები ინტერნეტში 
* 
* 
* 
* 
* 
* 
* 

## სქოლიო 
კატეგორია:უოლტ დისნეის სტუდიების ანიმაციური ფილმები
კატეგორია:2010 წლის ანიმაციური ფილმები
კატეგორია:2010 წლის ფილმები
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:Walt Disney Pictures-ის ფილმები
ვინი პუჰი (2011 წლის ფილმი)

***ვინი პუჰი*** () — Walt Disney Animation Studios-ის 2011 წლის ამერიკული ანიმაციური ფილმი, Walt Disney Pictures-ის დისტრიბუციით. იგი ეფუძნება ალან ალექსანდრ მილნის ამავე სახელწოდების მოთხრობების სერიას და წარმოადგენს დისნეის ვინი პუჰის ფრენჩაიზის ნაწილი. იგი არის კინოთეატრებისთვის გამოშვებული „პუჰის“ მეხუთე ფილმი და დისნეის სტუდიების მიერ მილნის ამ მოთხრობების მეორე სრულმეტრაჟიანი ადაპტირება. ჯიმ კამინგზი ახმოვანებს პუჰის და ვეფხვის პერსონაჟებს, ხოლო სხვა როლებს — ტომ ოუტზი, ტომ კენი, კრეიგ ფერგიუსონი, ბად ლაკი და კრისტენ ანდერსონ-ლოპესი. სიუჟეტით, ტყის მაცხოვრებლები მიემართებიან კრისტოფერ რობინის დასახმარებლად, ხოლო პუჰი ერბძვის შიმშილს და თაფლის სურვილს. რეჟისორები არიან სტივენ ჯონ ანდერსონი და დონ ჰოლი. მილნის მოთხრობების ადაპტირებაზე მუშაობდა ბარნი მეტინსონი, პროდიუსერ პიტერ დელ ვეხოს, კლარკ სპენსერის, ჯონ ლესეტერის და კრეიგ სოსტის თანაშემწეობით. ფილმის მთხრობელია ჯონ კლიზი.

ფილმი გაერთიანებულ სამეფოში 2011 წლის 15 აპრილს გამოვიდა, ხოლო 15 ივლისს - აშშ-ში

ფილმში ჟღერს ექვსი სიმღერა, შესრულებული კრისტენ ანდერსონ-ლოპესის და რობერტ ლოპესის მიერ, ისევე, როგორც ძმები შერმანების „Winnie the Pooh“ ვერსია, შესრულებული ზოუი დეშანელის მიერ. ფილმი ეძღვნება დენ რიდს, რომელიც მუშაობდა ფილმებზე „იმპერატორის ახალი თავგადასავალი“ და „ნახევარქათამა“ და გარდაიცვალა 2010 წლის 25 მაისს. ეს აგრეთვე არის ჰიუელ ჰაუზერის პირველი და ერთადერთი როლი კინოში.

## რესურსები ინტერნეტში 
* 
* 
* 
* 
* 
* 

## სქოლიო 
კატეგორია:უოლტ დისნეის სტუდიების ანიმაციური ფილმები
კატეგორია:2011 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:ფილმები ვინი პუჰის შესახებ
კატეგორია:2011 წლის ფილმები
კატეგორია:2011 წლის ამერიკული ფილმები
კატეგორია:Walt Disney Pictures-ის ფილმები
Disneytoon Studios

**Disneytoon Studios** (**DTS**), თავდაპირველად — **Disney MovieToons** და **Disney Video Premieres**, — ამერიკული ანიმაციური სტუდია, Walt Disney Animation Studios-ის დივიზია, რომელიც დაკავებული იყო სრულმეტრაჟიანი და direct-to-video-ს ტიპის ანიმაციური ფილმების წარმოებით.

2018 წლის 28 ივნისს კომპანია Disneytoon Studios დაიხურა, შედეგად კომპანიაში მომუშავე 75 თანამშრომელი განთავისფლებული იქნა სამსახურიდან.

საერთო ჯამში სტუდიამ აწარმოა 47 სრულმეტრაჟიანი ანიმაციური ფილმი, დაწყებული „იხვის ზღაპრები: დაკარგული ლამპის განძი (1990) და დამთავრებული „ფერიები: ლეგენდა ურჩხულზე“ (2015).

## რესურსები ინტერნეტში
*

## სქოლიო
კატეგორია:1990 წელს დაარსებული კომპანიები
კატეგორია:ამერიკული ანიმაციური სტუდიები
კატეგორია:The Walt Disney Studios
კატეგორია:Walt Disney Animation Studios
ომაჟი

thumb
**ომაჟი** (,  () — ადამიანი, „ვასალის“ მნიშვნელობით) — ერთ ერთი ცერემონია (ჰქონდა სიმბოლური მნიშვნელობა), რომელიც ტარდებოდა ვასალური ხელშეკრულების დადების დროს შუა საუკუნეების დასავლეთ ევროპაში.

ომაჟი იმაში მდგომარეობდა რომ, მომავალი ვასალი უიარაღო და თავდაუბურავი ეშვებოდა ერთ მუხლზე (ორ მუხლზე იჩოქებოდნენ მხოლოდ მონები და ყმები), შეეურთებულ ხელის გულებს დებდა სუზერენის ხელებში და სთხოვდა მიეღო ის ვასალად. სუზერენი იყვანდა, და გადაკოცნიდნენ ერთმანეთს.

VIII საუკუნიდან ომაჟთან ერთად დებდნენ ერთგულების ფიცს — ფუას.

XI საუკუნემდე სენიორსა და ვასალს შორის ომაჟისა და ფუას დადების შედეგად წარმოიქმნილი ურთიერთობა უპირატესად პირად ხასიათს ატარებდა, შედეგად ომაჟი და ფუას თან ახლდა, როგორც წესი ინვესტიტურა — მიწის ფეოდის  (ლენის) გადაცემა სენიორიდან ვასალზე.

## იხილეთ აგრეთვე 
* კომენდაცია

## რესურსები ინტერნეტში
* ომაჟი — უცხო სიტყვათა ლექსიკონი

კატეგორია:ფეოდალიზმი
კატეგორია:ევროპის ისტორია
ჯონათან ნოლანი

**ჯონათან ნოლანი** (დ. 6 ივნისი, 1976)) — ბრიტანელ-ამერიკელი ავტორი, სცენარისტი და პროდიუსერი. მისი ყველაზე ცნობილი ნამუშევარია მოთხრობა „Memento Mori“, რომელზე დაფუძნებული სცენარითაც ჯონათანის ძმამ, კრისტოფერ ნოლანმა 2000 წელს გადაიღო ფსიქოლოგიური თრილერი „მემენტო“. ძმები ფილმის სცენარისთვის ოსკარზე იყვნენ ნომინირებულები. ის ძმასთან ერთად ასევე მუშაობდა „პრესტიჟის“, „ბნელი რაინდის“, „ბნელი რაინდი: აღზევებისა“ და „ინტერსტელარის“ სცენარებზე. 2011-2016 წლებში CBS-ზე გადის ნოლანის შექმნილი ტელესერიალი „Person of Interest“.

## ფილმოგრაფია 
* „მემენტო“ (2000) — ნაწარმოები
* „პრესტიჟი'' (2006) — სცენარი
* „ბნელი რაინდი“ (2008) — სცენარი
* „Person of Interest“ (2011-2016) — შემქმნელი, სცენარისტი, აღმ. პროდიუსერი
* „ბნელი რაინდი: აღზევება“ (2012) — სცენარი
* „ინტერსტელარი“ (2014) — სცენარი
* „ველური დასავლეთის სამყარო“ (2016-დღემდე) — თანაშემქმნელი, სცენარისტი

## რესურსები ინტერნეტში 
* 

## სქოლიო
კატეგორია:დაბადებული 6 ივნისი
კატეგორია:დაბადებული 1970
კატეგორია:ამერიკელი სცენარისტები
კატეგორია:ინგლისელი სცენარისტები
კატეგორია:ამერიკელი ტელესცენარისტები
კატეგორია:კრისტოფერ ნოლანი
კატეგორია:ინგლისელი ტელეპროდიუსერები
კატეგორია:ინგლისელი ტელესცენარისტები
კატეგორია:რეჟისორები ანბანის მიხედვით
კატეგორია:ინგლისელი მამაკაცი სცენარისტები
კატეგორია:ცოცხალი ადამიანები
კატეგორია:ლონდონში დაბადებულები
ტშინეცის კულტურა

**ტშინეცის კულტურა** — ბრინჯაოს ხანის არქეოლოგიური კულტურა (XV—XII სს. ძვ. წ.ა.).

## გეოგრაფია 
გავრცელებულია პოლონეთის, უკრაინის, ბელარუსის, და რუსეთის ტერიტორიაზე. სახელწოდება მიიღო ტშცინცის (Trzciniec) ლუბლინის სავოევოდო (პოლონეთი) დასახლების ნაშთების მიხედვით. 

## გენეტიკური კავშირები 
გენეტიკურად კავშირშია საბრძოლო ნაჯახების კულტურასთან. შემდგომში ის შევიდა, როგორც შემადგენელი ნაწილი ლუჟიცის და ბელოგრუდის (რომლებიც სავარაუდოდ ლაპარაკობდნენ პალეობალკანურ ენებზე) და მილოგრადის კულტურებში, ასევე გავლენა იქონია (ლებედოვსკი კულტურის საშუალებით) იუხნოვის კულტურაზე]]. რიბაკოვის აზრით, ტშცინეცკის კულტურა იყო «წინასლავური» კულტურა, ანუ წარმომადგენლები უკვე ლაპარაკობდნენ სლავურ ენებზე და იყვნენ სლავების წინაპრები.

## დასახლება 
დასახლებები — დაუცველი, გამაგრების გარეშე. საცხოვრებელი — მიწურები და მცირე მიწის ზედა ნაგებობები.

## მატერიალური კულტურა 
სამაროვნები ყორღანიანი და მის გარეშეც, დასაფლავება - ნეშთი მწოლიარეა. ნაპოვნია: სხვადასხვანაირი კერამიკული ნაკეთობები, კაჟისა და ქვის იარაღები, ძვლებისა და ბრინჟაოს ნაკეთობები. ტომების ძირითადი საქმიანობა იყო — მეცხოველეობა და მიწათმოქმედება.

საზოგადოებრივი წყობა — გვაროვნული.

## რესურსები ინტერნეტში 
* დიდი საბჭოთა ენციკლოპედია
* ბერეზანსკაია ს. ს., ბრინჯაოს ხანის შუა პერიოდი ჩრდილოეთ უკრაინაში, კ., 1972
* Gardawski A., Plemiona kultury trzcinieckiei w Polske, «Materialy starozytne», Warszawa, 1959, t. 5, s. 7—189.

## სქოლიო 
კატეგორია:ევროპის ბრინჯაოს ხანის კულტურები
კატეგორია:უკრაინის ისტორია
კატეგორია:ძველი ხალხები
ევროპული საქართველოსთვის

**ევროპული საქართველოსთვის** (დაარსდა 15 დეკემბერი, 2010, ქ. თბილისი, საქართველო) — 50-ზე მეტი არასამთავრობო ორგანიზაციის გაერთიანება, შექმნილი 2010 წლის 15 დეკემბერს „ევროპის სახლში“, ქალაქ თბილისში. იმავე დღესვე, გაერთიანებამ მიიღო შესაბამისი მანიფესტი. კოალიციაში გაერთიანებული არიან როგორც ცნობილი არასამათავრობო ორგანიზაციები, ისე ნაკლებად ცნობილი, ახალდაარსებული ორგანიზაციები. გაერთიანების მიზანია ფუნდამენტური ევროპული ფასეულობების დამკვიდრება და საქართველო-ევროკავშირის ურთიერთობების გაღრმავება და მასში არასამთავრობო სექტორის აქტიური მონაწილეობა.

მანიფესტის ტექსტში ნათქვამია:

2011 წლის 18 იანვარს კოალიციამ „ევროპული საქართველოსთვის“ პირველი კონგრესი გამართა და საბჭო აირჩია.

## სქოლიო 
კატეგორია:საქართველოს არასამთვრობო ორგანიზაციები
უკანასკნელი იმპერატორი

**უკანასკნელი იმპერატორი** () — ბიოგრაფიული დრამა რომელიც მოგვითხრობს ჩინეთის უკანასკნელი იმპერატორის, პუის ისტორიას. სცენარის ავტორი და მთავარი რეჟისორია ბერნარდო ბერტოლუჩი, ხოლო პროდიუსერი ჯერემი ტომასი. ფილმი ეკრანებზე გამოვიდა 1987 წელს. ფილმში. ფილმის რეჟისორების თხოვნით პირველად ისტორიაში გადაღებები მიმდინარეობდა აკრძალულ ქალაქში.

## სიუჟეტი
1908 წელს პუი მილიარდიანი ჩინეთის იმპერატორი გახდა. მას იმპერატორად კურთხევისას ბედნიერების ათი ათასი წელი უსურვეს. იმპერატორს ყველა აღმერთებდა და ყველა სურვილს უსრულებდა, მას ერთადერთი აკრძალვა ჰქონდა, არ უნდა დაეტოვებინა სასახლე - აკრძალული ქალაქი. მაგრამ დროის ცვალებადობასთან ერთად პუის სამყარო დაინგრა.

## როლებში
*ჯონ ლონი - პუ ი
*ჯოან ჩენი - ვანრონგი
*პიტერ ო'ტული - რეჯინალდ ჯონსტონი
*ვიქტორ ვონგი - ჩენ ბაო ჩენი
*დენის დანი - დიდი ლი

## ჯილდოები
**ოსკარი**
*საუკეთესო სურათი
*საუკეთესო რეჟისორი: ბერნარდო ბერტოლუჩი
*საუკეთესო ადაპტირებული სცენარი: მარკ პეპლო, ბერნარდო ბერტოლუჩი
*საუკეთესო ოპერატურა: ვიტორიო სტორარო
*საუკეთესო მონტაჟი: გაბრიელა კრისტიანი
*საუკეთესო კოსტუმების დიზაინი: ჯეიმზ ეიჩსონი
*საუკეთესო მხატვრული გაფორმება: ფერნანდო სკარფიოტი, ბრუნო სეზარი, ოსვალდო დესიდერი 
*საუკეთესო მუსიკა: რიუიკი საკამოტო, დევიდ ბირნი, ჩონგ სუ
*საუკეთესო ხმა: ბილ როუვი, ივან შეროკი

**ოქროს გლობუსი**
*საუკეთესო რეჟისორი: ბერნარდო ბერტოლუჩი
*საუკეთესო სცენარი: ბერნარდო ბერტოლუჩი

## რესურსები ინტერნეტში
* 
* 
* 

კატეგორია:1987 წლის ფილმები
კატეგორია:ბრიტანული ფილმები
კატეგორია:ჩინური ფილმები
კატეგორია:ინგლისურენოვანი ფილმები
კატეგორია:იტალიური ფილმები
კატეგორია:ბერნარდო ბერტოლუჩის ფილმები
კატეგორია:ბიოგრაფიული ფილმები
ლუჟიცის კულტურა

right|300px|thumb|ლუჟიცის კულტურის არეალი (გამოყოფილი მწვანედ)
**ლუჟიცის კულტურა** (, ) — ბრინჯაოს და ადრეული რკინის ხანების არქეოლოგიური კულტურა (ძვ. წ. XII–IV სს.), გავრცელებულია აღმოსავლეთ გერმანიის, პოლონეთის, ჩეხეთის და დასავლეთ უკრაინის (პოლესიე და ვოლინი) ტერიტორიაზე. სახელწოდება მიიღო ისტორიული ოლქის - ზედა ლუჟიცა და ქვედა ლუჟიცა გამო, სადაც პირველად იქნა ნაპოვნი ლუჟიცის კულტურის სამაროვნები და დასახლებები.

## გენეტიკური კავშირები 
გენეტიკურად დაკავშირებულია ტშინეცკის და უნიტეცკის  კულტურებთან და შემდეგ ევოლუცირდება პშევორის კულტურად.

## ეთნიკური კუთვნილება 
მკვლევარების ერთი ნაწილი თვლის, რომ ლუჟიცის კულტურის ხალხები ლაპარაკობდნენ კელტურ-იტალიური ჯგუფის ენებზე. ასე მაგალითად აკადემიკოსი სედოვი ამტკიცებდა რომ, ლუჟიცის პშევორამდელი პოლონური დასახლება იყო კელტური. სხვები მათ გერმანელებად მიიჩნევენ, და არავითარ სლავებად. მესამენი კი თვლიან რომ, ისინი იყვნენ ილირიელების წინაპრები ან კელტ-ილირიელებად.

სხვადასხვაგვარი კვლევების შედეგების შეჯამების საფუძველზე აკადემიკოსი ბ.ა.რიბაკოვი აცხადებს: «ლუჟიცის კულტურა იყო, როგორც ჩანს, მრავალეთნიკური კომპლექსი, რომელმაც მოიცვა წინასლავების ტომების ნახევარი, წინაგერმანული ტომების ნაწილი და იტალიურ-ილირიული ტომების რაღაც ნაწილი სამხრეთში, სადაც ბრინჯაოს ჩამოსხმის საქმე მაღალ დონეზე იდგა».. სადაც მან სამართლიანად აღნიშნა, რომ «ლუჟიცის ერთობას მეცნიერები უწოდებენ ვენეტურს (ვენედური), ძველი ტომების ჯგუფის სახელის მიხედვით, რომელიც ერთ დროს ფართოდ იყო გავრცელებული ცენტრალურ ევროპაში. დასავლეთ წინასლავების შესვლა ამ დროებით გაერთიანებაში და მათი მნიშვნელობა ლუჟიცის შიდა ერთობაში  თვალსაჩინოა იქიდან, რომ  ადრეულ შუა საუკუნეებში ვენეტებს თვლიდნენ სლავების წინაპრებად და  მათ იმ სლავებთან აიგივებდნენ რომლებიც დარჩნენ თავიანთ ადგილებზე, რომლებმა არ მიიღეს მონაწილეობა მიგრაციაში სამხრეთით». ახლა ეს ვერსია იღებს სხვადასხვაგვარ არქეოლოგიურ, ლინგვისტურ, გენოეთნიკურ და სხვა მეცნიერულ მტკიცებულებებს.

## საცხოვრისი 
დასახლებები შედგებოდა ბოძებიანი სახლებისაგან, რომელთა კედლები შეადგენდნენ ვერტიკალურ ბოძებს წნულებით, რომელზეც წასმული იყო თიხა, ან დაფარული იყო დაფებით.

## სამაროვნები 
სამაროვნები წარმოდგენილია როგორც კრემაციული სასაფლაო ურნები.

## გალერეა 

Image:Archeologia (Bielsko) - kultura łużycka.JPG|ლუჟიცის კულტურის ობიექტები

## იხილეთ აგრეთვე 
* წინაისტორიული პოლონეთი

## ლიტერატურა 
* *Mildenberger G.* Mitteldeutschlands Ur- und Frühgeschichte. — Lpz., 1959.
* *ი. ვ. კუხარენკო* პოლონეთის არქეოლოგია. — მ., 1969.

## სქოლიო 
კატეგორია:ევროპის ბრინჯაოს ხანის კულტურები
კატეგორია:პოლონეთის ისტორია
კატეგორია:გერმანიის ისტორია
ბაიხო

**ბაიხო** — ნასოფლარი კახეთში, ახმეტის მუნიციპალიტეტში. მდებარეობს სოფელ ოჟიოდან ჩრდილოეთით 2,5 კმ-ზე. ნასოფლარზე მდებარეობს VII  საუკუნის II ნახევრის ბაიხოს სამების ეკლესია.

## რესურსები ინტერნეტში
* ბაიხოს ეკლესიის სურათი

## ლიტერატურა
* 

კატეგორია:ახმეტის მუნიციპალიტეტის ნასოფლარები
სენაკის პირველი სკოლა

**სენაკის პირველი სკოლა** — სკოლა საქართველოში, ქალაქ სენაკში.  დაარსდა 1923 წელს.

სკოლის მშენებლობა 1923 წელს დასრულდა და მხოლოდ ერთ სართულიანი იყო. ამ ისტორიულ ნაგებობაში დღეს დაწყებითი კლასების ოთახებია განლაგებული. აღსანიშნავია, რომ ცნობილმა ქართველმა ფალავანმა ნესტორ ესებუამ 1919 წელს ჭიდაობიდან აღებული ფულიდან 400 მანეთი შესწირა სენაკის სკოლის მშენებლობას. 

მისი რეკონსტრუქცია რამდენიმეჯერ მოხდა, ამჟამად სკოლას ოთხი სართული აქვს, სპორტულ დარბაზთან და დაწყებით სასწავლებელთან ერთად. 2008 წელს სკოლას შემოუერთდა მეორე სექტორი ყოფილი მე-4 სკოლა, რამაც შენობის ფართობი და მოსწავლეთა ოდენობა კიდევ უფრო გაზარდა.

სკოლაში ამჟამად 100 მასწავლებელი ასწავლის. მოსწავლეთა რაოდენობა კი 1133-ს აღწევს. პირველმა სკოლამ 2011 წელს ჩატარებულ ეროვნული სასწავლო ოლიმპიადის მეორე ტურს უმასპინძლა.

## რესურსები ინტერნეტში
*პირველი საჯარო სკოლის საიტი

კატეგორია:საქართველოს სკოლები
ბევერლი ჰილზი, 90210

**ბევერლი ჰილზი, 90210** () — ამერიკული ტელესერიალი და თინეიჯერული დრამა, აარონ სპელინგის პროდიუსერობით. მისი პრემიერა გაიმართა 1990 წლის 4 ოქტომბერს. იგი შედგება 10 სეზონისგან. შოუ საკმაოდ დიდი პოპულარობით სარგებლობდა მთელ მსოფლიოში, წარმოადგენდა რა თინეიჯერული დრამის ჟანრის ერთ-ერთ პირველ ნიმუშს.

სერიალი მოგვითხრობს ტყუპი უოლშების (ბრენდასა და ბრენდონის) ისტორიას, რომლებიც ცივი მინესოტიდან კალიფორნიაში გადადიან საცხოვრებლად. ახალი სახლი, ახალი სკოლა, ახალი მეგობრები და უამრავი პრობლემა ჩნდება. 90210 მოიცავდა ალკოჰოლიზმის, სუიციზმის, ძალადობის, ჰომოსექსუალთა უფლებების, ანტისემიტიზმის, ნარკომანიისა და სხვა საზოგადოებრივ პრობლემებს. შოუს პოპულარობამ პიკს მიაღწია 1991 წლის ზაფხულში, როდესაც ტელეკომპანია ’ფოქსის’ ეთერში გადიოდა ე,წ. ’ზაფხულის სეზონი’.

შოუს საწყის სამსახიობო ფლოტს შეადგენდნენ: ჯეისონ პრისლი, შენონ დოერთი, ჯენი გართი, იან ზერინგი, გაბრიელა კარტერისი, ლუკ პერი, ბრაიან ოსტინ გრინი და ტორი სპელინგი. სერიალი 1990-იანების სატელევიზიო სიმბოლოდ იქცა, ხოლო შოუს ვარსკვლავები. ჯეისონ პრისლი და განსაკუთრებით ლუკ პერი თინეიჯერთა კუმირები გახდნენ. სწორედ შოუს ასეთმა პოპულარობამ განაპირობა ის ფაქტი, რომ გადაწყდა მისი გადამუშავებული ვერსიას გადაღება, სადაც პრაქტიკულად 10 წლიანი ლოდინის შემდეგ შენონ დოერთი, ჯენი გართი და ტორი სპელინგი დაბრუნდნენ.

## რესურსები ინტერნეტში
* *ბევერლი ჰილზი, 90210 საიტზე SOAPnet.com*
* 
* 
* 90210-ს ადგილები

კატეგორია:ამერიკული ტელესერიალები
კატეგორია:ტელესერიალები ანბანის მიხედვით
ცხრაკარა

thumb|250px|მატნის ცხრაკარა
**ცხრაკარა** — ქართულ ხუროთმოძღვრებაში გავრცელებული ტერმინი. ცხრაკარას უწოდებენ ამა თუ იმ ხუროთმოძღვრულ კომპლექსს ან ნაგებობას. ამ სახელწოდებით ცნობილია ზემო ალვანის სასახლის კომპლექსი, მატნის სამონასტრო კომპლექსი. ცხრაკარა ეწოდება გორის ციხის ერთ-ერთ მონაკვეთსაც.

## ლიტერატურა
კატეგორია:საქართველოს არქიტექტურა
ზემო ნაგვაზავო

**ზემო ნაგვაზავო** — სოფელი საქართველოში, მარტვილის მუნიციპალიტეტში (სამეგრელო-ზემო სვანეთის მხარე), ნაგვაზავოს ადმინისტრაციული ერთეულის ცენტრი (სოფლები: ზემო ნაგვაზავო, ლეკვანტალიე, ქვემო ნაგვაზავო).

მდებარეობს ოდიშის ვაკეზე, მდინარე ცხენისწყლის მარჯვენა მხარეს, ზღვის დონიდან 150 მეტრზე. მარტვილიდან 7 კმ-ში. 

ძველი სახელია ნაგვაზუ. სოფელში მდგარა წმინდა გიორგის სახელობის ორი ეკლესია, ერთი სოფლის სასაფლაოზე, ხოლო მეორე სოფელში მცხოვრები კუდავების უბანში. არცერთი ეკლესიის კვალი დღეს არ არის, თუმცა გადმოცემით ცნობილია, რომ ერთ-ერთი სალოცავი კომუნისტებს დაუნგრევიათ XX საუკუნის 30-იან წლებში. ზემო ნაგვაზავოში მდებარეობს სკოლა, რომელიც დაახლოებით 50 წლისაა.

## დემოგრაფია
2014 წლის აღწერის მონაცემებით სოფელში ცხოვრობს 767 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
რეინალდო ბინიონე

**რეინალდო ბინიონე** (; დ. 21 იანვარი, 1928, ბუენოს-აირესი, არგენტინა — გ.  7 მარტი,  2018, იქვე) — არგენტინელი პოლიტიკოსი. არგენტინის პრეზიდენტი 1982–1983 წლებში. თანამდებობა ეკავა 1982 წლის 1 ივლისიდან, 1983 წლის 9 დეკემბრამდე.

2011 წლის 15 აპრილს კაცობრიობის წინააღმდეგ ჩადენილი დანაშაულის გამო სამუდამო პატიმრობა შეუფარდეს.

1953 წლის 8 იანვარს დაქორწინდა ნილდა რაკელ ბელენზე (20 ივლისი 1928 – 13 მარტი 2013).

რეინალდო ბინიონე გულის შეტევით გარდაიცვალა 2018 წლის 7 მარტს ბუენოს-აირესში 90 წლის ასაკში.

## იხილეთ აგრეთვე 
* არგენტინის პრეზიდენტების სია

## სქოლიო
კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 1928
კატეგორია:დაბადებული 21 იანვარი
კატეგორია:გარდაცვლილი 2018
კატეგორია:გარდაცვლილი 7 მარტი
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
სკირები

მინი|300პქ|სკირები ევროპის რუკაზე
**სკირები** (Skiren, Sciren) — გერმანული ტომი, რომლებიც მიეკუთვნებოდნენ გუთების ჯგუფს და თავდაპირველად ცხოვრობდნენ ბალტიის ზღვის ნაპირზე და ვისლას სანაპიროზე კარპატების ჩრდილოეთით; შეუერთდნენ რუგებს და გერულებს, ისინი II ასწლეულს ძვ. წ.ა. შავი ზღვისაკენ დაიძრნენ; მიახლოებით 454 წ. ისინი გამოჩნდნენ შუა დუნაიზე და ეხლანდელ მორავიაში. როგორც დამოუკიდებელი ტომი, სკირები განადგურდა ოსტგოტებთან ბრძოლაში 457—471 წწ.; მათი კვალი დაიკარგა რუგებსა და სვევავებს ან ოდოაკრის მიერ რომაელ დაქირავებულებს შორის.

## შენიშვნები 
კატეგორია:გერმანული ტომები
კატეგორია:ხალხთა დიდი გადასახლება
კატეგორია:ძველი ხალხები
კატეგორია:პოლონეთის ისტორია
კატეგორია:ჩეხეთის ისტორია
ზარუბინეცის კულტურა

thumb|rigth|250px|ზარუბინეცის და პშევორის კულტურების გავრცელების რაიონები  І ს. ახ. წ.ა.
**ზარუბინეცის კულტურა** — რკინის ხანის არქეოლოგიური კულტურა (ძვ. წ. III ს.  — ახ. წ. III საუკუნე), გავრცელებულია დასავლეთ და ცენტრალური უკრაინის, სამხრეთ ბელარუსის და დასავლეთ რუსეთის ტერიტორიებზე. აღმოჩენილია 1899 წ. არქეოლოგ ბიკენტი ხვოიკის მიერ და ეწოდა კიევის ოლქში მდებარე ამავე სახელწოდების სოფლის პატივსაცემად.

## გეოგრაფია 
კულტურია გავრცელების არეალი მოიცავს პიატსკის პოლესიეს, ზედა და შუა დნეპრისპირეთს.

## გენეტიკური კავშირები 
ზარუბინეცის კულტურის ფორმირებაზე ძლიერი გავლენა იქონიეს ლატენის კულტურის კელტებმა. გენეტიკურად დაკავშირებულია პშევორის კულტურასთან, დასძლია ავტოქტონური მილოგრადის კულტურა. შეიცვალა ჩერნიახოვის და მონათესავე კიევის კულტურით. არეალის ჩრდილო-აღმოსავლეთ ნაწილში, ადგილობრივი ბალტების მოსახლეობასთან ურთიერთქმედების შედეგად, წარმოიქმნება მოშინსკის კულტურა, ასევე შენარჩუნდა ლოკალური ვარიანტიც კოლოჩინსკის კულტურის სახით. ერთ ერთი რუსი წამყვანი არქეოლოგი გ. ლებედევი ფიქრობს: «სწორედ ზარუბინეცის კულტურის გაჩენით... იწყება ყველა ის გარდაქმნები ტყის ზონაში, რომლებმაც შემდეგ გამოიწვია პრაღის ტიპის კულტურების (ანუ სლავური, ვ.ე.)». ბელარუსის ტერიტორიაზე გამოყოფენ ამ კულტურის ორ სახესხვაობას — პოლესიის და ზემოდვინის ჯგუფებს.

## ეთნიკური კუთვნილება 
პ. ნ. ტრეტიაკოვი, ვ. ვ. სედოვი, ვ. ვ. ხვოიკო, ბ. ა. რიბაკოვი  თვლიან ამ კულტურას ადრესლავურ კულტურად, ვენედების კულტურად (ვ. პ. კობიჩევი, კ. ლ. ეგოროვი, მ.ბ. შჩუკინი, დ.ა. მაჩინსკი, ა.მ. ობლომოვსკი, რ.ვ. ტერპილოვსკი, დ.ნ. კოზაკი).

## მატერიალური კულტურა 
ნაძერწი კერამიკა - სამეთუნეო წრის გამოყენების გარეშე, რომელიც ცნობილი იყო მათი დასავლელი მეზობლებისთვის - ლატენის კულტურის კელტებისათვის. სამაროვნებში არის ბრინჯაოს ფიბულები. მოსახლეობა ეწეოდა მიწათმოქმედებას, მეცხოველეობას და ნადირობას. განვითარებული იყო მჭედლობა.

## ლიტერატურა
* ი.პ. რუსანოვა, VI-IX სს. სლავური სიძველეები დნეპრსა და დასავლეთ ბუგს შორის, მ., 1973
* ვ.ე. ერემენკო, "კელტური ვუალი" და ზარუბინეცის კულტურა. ეთნოპოლიტიკური რეკონსტრუქციის პროცესების ცდა III-I სს. ძვ. წ.ა. ცენტრალურ და აღმოსავლეთ ევროპაში., სპბ, 1997
* ი. ბორკოვსკი, Staroslovanská keramika ve Strědni Evropě, Praha, 1940

## რესურსები ინტერნეტში 
* სლავების ფორმირების დრო და ადგილის საკითხი
* მ. გიმბუტასი სლავები
* კალუჟის რეგიონის არქეოლოგია 
* *პ.ნ. ტრეტიაკოვი*, დნეპრის სლავები და ბალტები ახალი ერის დასაწყისში 

## სქოლიო
კატეგორია:არქეოლოგიური კულტურები
კატეგორია:უკრაინის ისტორია
კატეგორია:არქეოლოგია ბელარუსში
კატეგორია:ევროპის არქეოლოგიური კულტურები
კატეგორია:არქეოლოგია რუმინეთში
კატეგორია:არქეოლოგია უკრაინაში
სკალპელი

**სკალპელი** — ბასრი, ქსოვილთა გასაკვეთი ქირურგიული ინსტრუმენტი, რომელსაც ერთი ბოლო აქვს ალესილი. განასხვავებენ ზოგადქირურგიულ და სპეციალურ  (ოფთალმოლოგიური, ნეიროქირურგიული და სხვ.) სკალპელებს.

## დახასიათება 
სკალპელი შედგება ორი ძირითად ნაწილისაგან: ტარისა და პირირისაგან. იგი  შეიძლება იყოს  მთლიანი, ან  ჰქონდეს მოსახსნელი პირი. ამ უკანასკნელზე განასხვავებენ ბასრ ნაწილს, ზურგს და მუცელს. პირის ფორმა ვარიაბელურია, ზომა მერყეობს 30 მმ-დან – 50 მმ-მდე.

## რესურსები ინტერნეტში
*სამედიცინო ინტერნეტ-ქსელი www.medgeo.net

კატეგორია:მედიცინა
კატეგორია:ქირურგიული ინსტრუმენები
კატეგორია:ქსოვილის გასაკვეთი ინსტრუმენტები
პარაცენტეზი

**პარაცენტეზი** – (ბერძ. parakentesis –  გვერდიდან ჩხვლეტა) ორგანიზმის რაიმე ღრუს პუნქციაა, რომლის საშულებითაც მისგან პათოლოგიური შიგთავსი ამოაქვთ. პარაცენტეზს ყველაზე ხშირად მუცლის ღრუსა და გულმკერდის ღრუში აკეთბენ. 

## დახასიათება 
პარაცენტეზი უსაფრთხო მანიპულაციაა, თუმცა ინფექციის განვითარების  ძალიან მცირე რისკებიც არსებობს  , რომელიც შესაძლოა გადაჭარბებულმა სისხლდენამ და პერფორაციამ გამოიწვიოს. ულტრაბგერის აპარატის მეთვალყურეობის ქვეშ ეს რისკები მინიმუმამდეა დაყვანილი. პარაცენტეზის პროცედურა ხშირად ექიმის კაბინეტში ან კლინიკაში ტარდება და პროცედურა საერთოდ არ არის მტკივნეული.

## წყარო 
სამედიცინო ენციკლოპედიური განმარტებითი ლექსიკონი 
ავტორები: ლალი დათეშიძე, არჩილ შენგელია. 

კატეგორია:სამედიცინო პროცედურები
კატეგორია: ქირურგია
სერო-ბაიო

მინი|250პქ
**სერო-ბაიო** — ვულკანური კომპლექსი არგენტინა-ჩილეს ჩრდილოეთ საზღვართან. მიიჩნევა ვულკანურად აქტიურ ზონად, რომელიც დროდადრო იძინებს. ძირითადი ვულკანური ნაწილი მდებარეობს არგენტინაში, კატამარკის პროვინციაში. კომპლექსის ყველაზე მაღალი მწვერვალი ზღვის დონიდან 5 401 მეტრზე მდებარეობს. 

## იხილეთ აგრეთვე
*არგენტინის ვულკანების სია
*ჩილეს ვულკანების სია

## რესურსები ინტერნეტში
* სამხრეთ ამერიკის ძირითადი ვულკანების სია და ფოტოები .
* სამხრეთის 27-ე პარალელზე მდებარე ვულკანების რუკა .

კატეგორია:არგენტინის ვულკანები
კატეგორია:ჩილეს ვულკანები
ტარა (ბუდიზმი)

, გიანცე, ტიბეტი, 1993.]]

**ტარა** (სანსკ: तारा tārā; ტიბ: རྗེ་བཙུན་སྒྲོལ་མ་ ვაილი: rje btsun sgrol ma *ჯეცუნ დოლმა*) მაჰაიანურ და ვაჯრაიანულ ბუდიზმში — ქალი ბოდჰისატტვა. ცნობილია „გათავისუფლების დედად“; საქმესა და მიღწევებში წარმატების სათნოებას განასახიერებს. იაპონიაში ცნობილია *თარანი ბოსაცუდ*; ჩინურ ბუდიზმში კი *თუოლუოდ*.

ტარა არის მედიტაციის ღვთაება, რომლის პრაქტიკა გამოიყენება ბუდიზმის ვაჯრაჲანულ სექტაში.

ტარას ყველაზე ცნობილი ფორმებია:

*მწვანე ტარა - ცნობილია გასხივოსნებული ქმედების ბუდდჰად
*თეთრი ტარა - ცნობილია თანაგრძნობის, ხანგრძლივი სიცოცხლის, კურნებისა და სიმშვიდისთვის
*წითელი ტარა - მძვინვარე ასპექტისა, დაკავშირებულია ყველაფერ კარგის მიზიდვით
*შავი ტარა - დაკავშირებულია ძალასთან
*ყვითელი ტარა - დაკავშირებულია ჯანმრთელობასა და აყვავებასთან
*ლურჯი ტარა - დაკავშირებულია ბრაზის გარდაქმნასთან
*ჩიტტამანი ტარა - ტარას ფორმა, რომლის პრაქტიკა ფართოდაა გავრცელებული ტიბეტური ბუდიზმის გელუკის სკოლის ტანტრული იოგის უმაღლეს საფეხურზე, გამოსახულია მწვანედ
*ქჰადირავანი ტარა - რომელიც გამოეცხადა ნაგარჯუნას სამხ. ინდოეთის ქჰადირავანის ტყეში; ზოგჯერ მოიხსენიება „XXII ტარად“.

ბუდიზმის ზოგ სკოლაში მიღებულია ოცდაერთი ტარა. 

## მანტრა
ტარას მთავარი მანტრა ბუდისტთა და ინდუისტთათვის ერთია: სანსკ: oṃ tāre tuttāre ture svāhā *ომ ტარე ტუტტარე ტურე სვაჰა*. ტიბეტელები და ვინც ტიბეტურ ბუდიზმს მიდევს, წარმოთქვამენ: oṃ tāre tuttāre ture svāhā *ომ ტარე ტუტტარე ტურე სოჰა*.

## იხილეთ აგრეთვე
*კურუკულლა
*ნაირატმია

## რესურსები ინტერნეტში
* ტარა: ბუდისტური ღვთაება მწვანესა და თეთრში  -  ReligionFacts.com-დან
* სტატია ტარაზე Khandro.net-ზე
* მწვანე ტარას შესახებ 

## სქოლიო
კატეგორია:ბოდჰისატვები
კატეგორია:ბუდიზმი
კატეგორია:იიდამები